Τοποθέτηση εκλεγμένων με την ΑΣΔ
σχετικά με την παράσταση των ΔΣ προς υποστήριξη κατηγορίας στη “δίκη των Τεμπών”
_______________

           Η απόφαση του Εφετείου Κακουργημάτων Λάρισας να μην κάνει δεκτή την παράσταση των Δικηγορικών Συλλόγων προς υποστήριξη κατηγορίας στη «δίκη των Τεμπών» συνιστά αρνητική εξέλιξη.
             Οι εκλεγμένοι με την ΑΣΔ, οι μισθωτοί και αυτοαπασχολούμενοι δικηγόροι, που όλο το προηγούμενο διάστημα μέσα και έξω από τις δικαστικές αίθουσες, στους δρόμους του αγώνα, ενώσαμε τη φωνή μας με όλους τους υπόλοιπους εργαζόμενους, φωτίζοντας το πραγματικό δίλημμα "η τα κέρδη τους οι η ζωές μας" συνεχίζουμε, δίνουμε όλες μας τις δυνάμεις, στηρίζοντας το Σύλλογο Συγγενών των θυμάτων.
             Συνεχίζουμε τον αγώνα για την αποκάλυψη της αλήθειας, για να φτάσει βαθιά το μαχαίρι ως το κόκαλο, να πληρώσουν όλοι οι ένοχοι - και όσοι δεν βρίσκονται στο εδώλιο του κατηγορουμένου - όσο ψηλά κι αν βρίσκονται. Στην προσπάθειά μας καταδεικνύουμε τις ευθύνες του εχθρικού για τον λαό κράτους, της δικαιοσύνης με την άρον άρον ολοκλήρωση της ανακριτικής διαδικασίας, το ελλιπές κατηγορητήριο, τη μη απόδοση ευθυνών σε πολιτικά πρόσωπα, τον τεμαχισμό της υπόθεσης σε επιμέρους δίκες.
               Οι ηγεσίες των Δικηγορικών Συλλόγων φέρουν μεγάλη ευθύνη που τα ανήγαγαν όλα στο αρθρ. 90 του Κώδικα Δικηγόρων, υπερασπιζόμενοι την ΕΕ και το “κράτος δικαίου” της, τη στρατηγική της ιδιωτικοποίησης, της υποστελέχωσης, του κατατεμαχισμού του σιδηροδρομικού έργου, για να στηρίζονται τα κέρδη των ομίλων, με αποτέλεσμα δεκάδες εγκλήματα σε όλη την ΕΕ, όπως πρόσφατα στην Ισπανία, τη Γερμανία, τη Βρετανία.
            Συνεχίζουμε, δίνουμε όλες μας τις δυνάμεις για να αποκαλυφθεί και να καταδικαστεί από τους εργαζόμενους και όλο το λαό, ο μεγάλος ένοχος: η πολιτική του κέρδους, το κράτος και η ΕΕ, για να μην υπάρξουν άλλα “Τέμπη”.

